stanford-oval/wikipedia huggingface dataset:
เรือประมงเอกวัฒน์นาวา 5

| --- | --- |

ประวัติ
ประเทศคิริบาส
ชื่อ: เอกวัฒน์นาวา 5
เจ้าของ: บริษัทศิริชัยการประมง
ผู้ให้บริการ: บริษัทศิริชัยการประมง
ท่าเรือจดทะเบียน: ประเทศไทย
ถูกยึด: 18 พฤศจิกายน ค.ศ. 2008
ความเป็นไป: ซุ่มยิงโดยการยิงปืนเมื่อวันที่ 18 พฤศจิกายน ค.ศ. 2008
เรือประมงเอกวัฒน์นาวา 5 (อังกฤษ: FV Ekawat Nava 5) เป็นเรือประมงทางทะเลประดับธงคิริบาส ที่มีเจ้าของเป็นคนไทย ซึ่งถูกปล้นชิงเรือ และจมลงโดยเรือของกองทัพเรืออินเดีย ไอเอ็นเอส ทาบาร์ (เอฟ 44) เมื่อวันที่ 18 พฤศจิกายน ค.ศ. 2008 เรือประมงจมลงเมื่อเกิดเพลิงไหม้ขึ้นบนเรือหลังจากไอเอ็นเอส ทาบาร์ ตอบโต้กับการถูกยิงโดยโจรสลัดที่อยู่บนเรือ โดยเชื่อว่าลูกเรือทั้งหมดของเรือประมงถูกฆ่าตาย
เรื่องราวของเหตุการณ์

เรือประมงเอกวัฒน์นาวา 5 มีลูกเรือเป็นชาวไทย 15 คนและชาวกัมพูชา 1 คน ซึ่งกำลังมุ่งหน้าจากประเทศโอมานไปยังประเทศเยเมนกระทั่งถูกแย่งชิงเมื่อวันที่ 18 พฤศจิกายน ค.ศ. 2008
ในตอนเย็นของวันที่ 18 พฤศจิกายน เรือรบอินเดีย ไอเอ็นเอส ทาบาร์ อยู่ในตระเวน 285 ไมล์ทะเล (528 กม.) ทางตะวันตกเฉียงใต้ของเศาะลาละฮ์ ประเทศโอมาน (ใกล้ 14°17.15′N 50°15.7′E﻿ / ﻿14.28583°N 50.2617°E﻿ / 14.28583; 50.2617) เมื่อเห็นเรือประมงที่ถูกแย่งชิง โดยถูกนำมาใช้เป็นเรือแม่โจรสลัด รวมถึงมีเรือเร็วสองลำกับชายติดอาวุธด้วยเครื่องยิงจรวด (อาร์พีจี) และปืนไรเฟิลจู่โจมบนดาดฟ้า ซึ่งฝ่ายเรือรบอินเดียได้สั่งให้ทำการตรวจสอบ ทว่าถูกปฏิเสธและข่มขู่โดยโจรสลัด เรือรบอินเดียจึงไล่กวดเรือลากอวนดังกล่าว
บันทึกอย่างเป็นทางการของกองทัพเรืออินเดียระบุว่าโจรสลัดยิงเรือรบด้วยเครื่องยิงจรวด เรือรบอินเดียจึงยิงกลับไปเพื่อเป็นการตอบโต้ เมื่อได้ยินเสียงระเบิดบนเรือลากอวน อาจเป็นเพราะกระสุนหรือเชื้อเพลิงที่เก็บอยู่บนดาดฟ้าเรือ เรือลากอวนจึงจมลงอันเป็นผลมาจากการเกิดเพลิงไหม้
กองทัพเรืออินเดียรายงานว่าหลังจากเกิดไฟไหม้ขึ้นบนเรือ ก็เห็นเฉพาะเรือเร็วสองลำหนีจากที่เกิดเหตุ จึงได้ติดตามเรือดังกล่าว โดยพบเรือหนึ่งลำที่ถูกทิ้ง และไม่สามารถติดตามเรือลำที่เหลือได้ในความมืด
ส่วนรายงานเหตุการณ์ที่เล่าเรื่องโดยศิริชัยการประมง ซึ่งเป็นบริษัทตัวแทนเจ้าของชาวไทย ได้อิงจากข้อมูลจากลูกเรือชาวกัมพูชาคนหนึ่งที่รอดชีวิต โดยกล่าวว่าโจรสลัดโซมาเลียได้ขึ้นเรือและเข้าควบคุมเรือลากอวน เมื่อเรือรบอินเดีย ไอเอ็นเอส ทาบาร์ มาถึงที่เกิดเหตุ รายงานลูกเรือระบุว่าเรือประมงไม่ได้ถูกใช้เป็นเรือแม่โจรสลัด
จากลูกเรือเดิมของเรือประมง มีผู้รอดชีวิตเพียงคนเดียวที่ได้รับการพาขึ้นมาโดยเรือเดินสมุทร มีหนึ่งคนที่ได้รับการยืนยันว่าเสียชีวิต ขณะที่อีก 14 รายได้รับการรายงานว่าหายไปโดยบริษัทเจ้าของเรือ ซึ่งลูกเรือของ ไอเอ็นเอส ทาบาร์ รายงานว่าเห็นเฉพาะเรือยนต์สองลำที่หลบหนีจากที่เกิดเหตุในที่มืดเท่านั้น พวกเขาไม่ได้เบาะแสใด ๆ ของลูกเรือชุดเดิม จึงไม่ทราบชะตากรรมของพวกเขา
ส่วนรายงานของเหตุการณ์ที่เกิดขึ้นจากกระทรวงการต่างประเทศสหรัฐ อาจกล่าวได้ในเบื้องต้นว่ากองทัพเรืออินเดียได้จับโจรสลัดบางส่วน อย่างไรก็ตามเรื่องนี้ไม่ได้รับการยืนยันโดยกองทัพเรืออินเดีย
เริม

| เริม  (Herpes simplex)> บัญชีจำแนกและลิงก์ไปภายนอก |
| --- | --- |
ICD-10: A60, B00, G05.1, P35.2
ICD-9: 054.0, 054.1, 054.2, 054.3, 771.2
DiseasesDB: 5841 33021
eMedicine: med/1006
MeSH: D006561
โรคเริมบริเวณริมฝีปากล่าง
โรคเริม (อังกฤษ: Herpes simplex) โรคเริมเป็นโรคผิวหนังที่เกิดจากเชื้อไวรัส ชื่อ "Herpes simplex" ซึ่งเชื้อไวรัสตัวนี้มีอยู่ 2 ชนิด คือ ชนิดที่ทำให้เกิดแผล (cold sore) ที่พบบริเวณริมฝีปาก ทั้งบนและล่าง หรือมุมปาก พบได้ทั้งในเด็กและผู้ใหญ่ และชนิดที่มักจะพบเริมบริเวณอวัยวะเพศ พบในผู้ใหญ่มากกว่าเด็ก ลักษณะอาการแบ่งได้เป็นหลายระยะ โดยจะเริ่มจากความรู้สึกคันหรือเจ็บยิบๆบริเวณที่จะเกิดแผล แล้วจะมีผื่น กลายเป็นกลุ่มของตุ่มน้ำใสซึ่งภายหลังจะรวมตัวกันอยู่บนผิวหนังประมาณ 1-2 วัน จากนั้นตุ่มน้ำใสนี้ จะแตกออก และตกสะเก็ดแต่บางรายอาจเป็นนานกว่านั้นเกือบถึง 1 สัปดาห์ ทั้งนี้เราไม่สามารถกำจัดเชื้อไวรัสเริมได้เด็ดขาด แต่เชื้อจะมีระยะพักตัว ซึ่งมักพักตัวอยู่ในเส้นประสาท และก่อให้เกิดตุ่มใสขึ้นอีกได้เสมอๆ ซึ่งขึ้นกับปัจจัยต่างๆ เช่น ภูมิคุ้มกันลดลง ความเครียดทางกายหรือจิตใจ ช่วงประจำเดือน เป็นต้น
ชนิดของไวรัสเริม

ในทางการแพทย์สามารถแยกเชื้อไวรัสที่เป็นสาเหตุของโรคเริมเป็น 2 ชนิดคือ
1. Herpes simplex virus type I : HSV-I มักทำให้กิดแผลบริเวณริมฝีปาก หรือ ในช่องปาก หรือบริเวณใดก็ได้เหนือสะดือ
2. Herpes simplex virus type II : HSV-II  ทำให้เกิดโรคเริมบริเวณอวัยวะเพศของทั้งชายและหญิง
ทั้งนี้ ไวรัสทั้งสองชนิดสามารถติดต่อในบริเวณที่ต่างจากปกติได้ เช่น HSV-I ก่อให้เกิดแผลที่อวัยวะเพศ
การติดต่อ

เริมทั้ง 2 ชนิดนี้ ติดต่อกันได้ทางการสัมผัสโดยตรง เช่น การใช้แก้วน้ำร่วมกัน การจูบกันและติดต่อทางเพศสัมพันธ์ และโดยการสัมผัสสิ่งของที่ผู้มีเชื้อใช้ เช่น ผ้าเช็ดตัว ช้อน เป็นต้น
การเกิดโรคซ้ำ

อาการแผลของเริมนี้อาจเกิดเป็นซ้ำได้อีก เนื่องจากเชื้อไวรัสเริมนี้จะเข้าไปหลบซ่อนตัวอยู่ในปมประสาท (ganglion) และมักจะทำให้เป็นเริมซ้ำที่บริเวณเดิม หรือใกล้เคียงกับตำแหน่งเดิมเสมอ ปัจจัยที่ทำให้เป็นเริมซ้ำได้อีกมีดังนี้
การนอนหลับพักผ่อนไม่เพียงพอ
ความเครียด วิตกกังวล เช่น ทำงานหนัก ใกล้สอบ เป็นต้น
ความเจ็บป่วย ช่วงที่สุขภาพอ่อนแอ ทรุดโทรม ไม่ค่อยสบาย จะกลับเป็นเริมได้อีก
อากาศร้อน แสงแดด
ภูมิคุ้มกันต่ำ เช่น ระหว่างมีประจำเดือน
ลักษณะของโรคเริม

เมื่อเชื้อไวรัสเข้าสู่ร่างกายประมาณ 6-8 วัน  จะทำให้ผิวบริเวณนั้นเกิดตุ่มน้ำพองใสเป็นกลุ่ม ๆ กลุ่มละ 2-10 เม็ด  ซึ่งเป็นช่วงที่สามารถติดต่อไปสู่ผู้อื่นได้  ผู้ป่วยจะมีอาการคันหรือแสบร้อนรอบ ๆ  ตุ่มใสนี้  ซึ่งต่อมาจะแตกออกเป็นแผลตื้น ๆ หลายแผลติดกัน ตกเสก็ด และหายไปในที่สุด ซึ่งมักจะไม่ก่อให้เกิดแผลเป็น
เริมอวัยวะเพศ

โรคเริมอวัยวะเพศนี้  มีอัตราการติดต่อสูง  ซึ่งโดยมากมักจะเกิดจากการมีเพศสัมพันธ์กับผู้ที่เป็นโรคนี้อยู่  การใช้ถุงยางอนามัยก็ไม่สามารถป้องกันได้ทีเดียว
เริมอวัยวะเพศ > อาการของเริมอวัยวะเพศ

มักจะเป็นรุนแรงในช่วงการติดเชื้อครั้งแรกโดยเริ่มปรากฏขึ้นประมาณ 2-3 วัน ถึง 3 อาทิตย์  หลังจากได้รับเชื้อ  คือ  มีอาการปวดแสบปวดร้อน  ระคายเคืองบริเวณที่จะเกิดตุ่มแผล  และอาจมีอาการปวดศีรษะ  เป็นไข้  ปวดเมื่อยกล้ามเนื้อก่อน  เมื่อเวลาผ่านไปอีกประมาณ 10 วัน  จะปรากฏมีตุ่มใส ๆ  เกิดขึ้นและมีอาการเจ็บปวดมาก  โดยเฉพาะในผู้ป่วยหญิงอาการของโรคจะเกิดขึ้นนาน 3-6 อาทิตย์  หลังจากนั้นไวรัสอาจจะยังอาศัยและซ่อนตัวอยู่ในร่างกายอีกในสภาวะพักตัว  และทำให้เกิดเป็น ๆ หาย ๆ  มากหรือน้อยแล้วแต่บุคคล  เช่น  เมื่อมีอารมณ์เครียด  มีประจำเดือน  หรือมีโรคภูมิคุ้มกันบกพร่อง  เป็นต้น
เริมอวัยวะเพศ > ข้อปฏิบัติสำหรับผู้ป่วยโรคเริมอวัยวะเพศ

งดเพศสัมพันธ์  หรือสัมผัสโดยตรงกับแผลจนกระทั่งแผลหายดีแล้ว  พยายามละเว้นการแตะต้องกับบริเวณแผล เพราะอาจจะแพร่ไปสู่บริเวณร่างกายได้
สวมชั้นในชนิดฝ้าย  ละเว้นการสวมเครื่องนุ่งห่มหรือกางเกงที่คับหรือยีนส์  สตรีควรงดสวมกางเกงชนิดทำจากไนล่อนหรือลินิน
สตรีที่เป็นเริมอวัยวะเพศ  โอกาสเสี่ยงสูงต่อการเกิดมะเร็งปากมดลูก  ดังนั้นจึงควรปรึกษาแพทย์  เพื่อการตรวจ PAP SMEAR 1-2 ครั้งทุกเดือน
ทุกครั้งที่เปลี่ยนแพทย์  ให้เล่าประวัติการเกิดโรคเริมของตนเองกับแพทย์ที่ท่านมารักษาใหม่
สตรีตั้งครรภ์ควรได้รับการตรวจเกี่ยวกับเริมเป็นพิเศษ  โดยเฉพาะอย่างยิ่งช่วงใกล้คลอด  ถ้าสงสัยว่าจะเป็นโรคเริมควรรีบปรึกษาแพทย์
วิธีการรักษา

สามารถใช้ยาระงับความเจ็บปวดได้ เช่น พาราเซตตามอล ไอบูโปรเฟน ทั้งนี้ ห้ามใช้ แอสไพริน ในเด็ก เพราะอาจทำให้เกิดกลุ่มอาการเรย์ ที่ทำให้ถึงแก่ความตายได้
การใช้ยาต้านไวรัสนี้ ปัจจุบันมี 3 ชนิด คือ
Acyclovir
Famciclovir
Valaciclovir
ซึ่งเป็นยากลุ่มที่ฤทธิ์ยับยั้งการเพิ่มจำนวนของเชื้อไวรัสเฮอร์ปีส์ โดยควรใช้ให้เร็วที่สุดก่อนที่ไวรัสจะเพิ่มจำนวน คือ ช่วงที่เริ่มรู้สึกคันๆ เจ็บๆ ที่บริเวณที่น่าจะเป็น หรือเคยเป็นมาก่อน (ช่วงที่ตุ่มน้ำใสแตกออกเป็นแผลคือ ช่วงที่ไวรัสหยุดเพิ่มจำนวน) และถ้านอนหลับพักผ่อนเพียงพอ อาจหายเองได้ใน 2-3 วัน
สรุปข้อแตกต่างของโรคเริมและโรคงูสวัด

| --- | --- |
 เปรียบเทียบความแตกต่างของโรคเริมและโรคงูสวัด 
โรคเริม: โรคงูสวัด
1. เกิดจากเชื้อไวรัส H. simplex: 1. เกิดจากเชื้อไวรัส Varicella-zoster virus
2. กลุ่มของตุ่มน้ำใส ไม่เรียงตามแนวเส้นประสาท: 2. กลุ่มของตุ่มน้ำใส เรียงตัวตามแนวประสาท (dermatome)
3. กลับเป็นซ้ำได้อีก: 3. เป็นครั้งเดียว มักไม่กลับมาเป็นซ้ำอีก
4. อาการเจ็บแสบเล็กน้อยกว่ามาก: 4. อาการปวดแสบร้อนรุนแรงกว่ามาก
5. ไม่มีอาการปวดดังกล่าว: 5. อาจมีอาการปวดตามแนวเส้นประสาท ในภายหลังได้ (post herpetic neuralgia)
แหล่งข้อมูลอื่น

วิธีการตรวจหาเริมและการปฏิบัติตัวหลังทราบผลตรวจ
แฟนฟิกชัน

แฟนฟิกชัน (อังกฤษ: fan fiction อาจย่อว่า fanfic หรือ FF) เป็นเรื่องที่แต่งขึ้นโดยแฟนการ์ตูน โดยมีเนื้อหาเกี่ยวกับตัวละครของเรื่องต้นฉบับ แต่โครงเรื่องเป็นคนละแบบกัน โดยส่วนมาก แฟนฟิกชันมักจะไม่ได้ตีพิมพ์เผยแพร่อย่างเป็นทางการ
ดูเพิ่ม

โดจินชิ
แฟนอาร์ต
เรเชล บิลสัน

| เรเชล บิลสัน |
| --- | --- |
บิลสันในฉากหนังเรื่อง Jumper ปี 2006
สารนิเทศภูมิหลัง
เกิด:  (1981-08-25) 25 สิงหาคม ค.ศ. 1981 (43 ปี) เรเชล ซาราห์ บิลสัน ลอสแอนเจลิส รัฐแคลิฟอร์เนีย สหรัฐอเมริกา
อาชีพ: นักแสดง , โปรดิวเซอร์
ปีที่แสดง: 2003–ปัจจุบัน
เรเชล ซาราห์ บิลสัน (อังกฤษ: Rachel Sarah Bilson) เกิดเมื่อวันที่ 25 สิงหาคม ค.ศ. 1981 เป็นนักแสดงชาวอเมริกัน บิลสันเติบโตในครอบครัวนักธุรกิจแคลิฟอร์เนีย เธอมีผลงานเปิดตัวทางโทรทัศน์ในปี 2003 และเป็นที่รู้จักจากการรับบทเป็น ซัมเมอร์ โรเบิตส์ ในดราม่าเวลาไพรม์ไทม์ เรื่อง The O.C. บิลสันแสดงภาพยนตร์เรื่องแรกในปี 2006 เรื่อง The Last Kiss และแสดงในภาพยนตร์แอ็กชัน/ไซไฟ ในปี 2008 เรื่อง Jumper
พุดทุ่ง

| พุดทุ่ง |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Gentianales
วงศ์:: Apocynaceae
สกุล:: Holarrhena
สปีชีส์:: H. densiflora
ชื่อทวินาม
Holarrhena densiflora Ridl.

พุดทุ่ง (ชื่อวิทยาศาสตร์: Holarrhena densiflora Ridl.; อังกฤษ: Holarrhena curtisii King & Gamble) หรืออาจเรียกว่า พุดน้ำ, ถั่วหนู, หัสคุณใหญ่, หัสคุณเทศ เป็นไม้พุ่มขนาดเล็ก สูงประมาณ 2-5 ฟุต ลำต้นกลม ตั้งตรง เปลือกต้นของกิ่งก้าน และลำต้นมีสีน้ำตาลดำ ใบเดี่ยวรูปหอก ปลายแหลม เนื้อหนา ดอกเป็นช่อกลีบสีขาวหนา ผลเป็นฝักกลมยาว
การดูแลและขยายพันธุ์

เป็นไม้ปลูกในที่มีแดด และต้องการดินชุ่ม เพราะมักเกิดในที่ลุ่มชื้นแฉะ ขยายพันธุ์ด้วยการเพาะเมล็ด
สรรพคุณทางยา

ลำต้นและรากมีรสร้อน ขับเลือดและหนองให้ตก ขับลม กระจายเลือดลม ขับพยาธิ
เรือหลวงตากสิน

| --- | --- |
เรือหลวงตากสิน (FFG-422)
ประวัติ
ประเทศไทย
ชนิด: เรือฟริเกตชุดเรือหลวงนเรศวร (เรือฟริเกตแบบ 053)
ชื่อ: เรือหลวงตากสิน
ตั้งชื่อตาม: สมเด็จพระเจ้าตากสินมหาราช
อู่เรือ: บริษัทต่อเรือแห่งรัฐของจีน เซี่ยงไฮ้
เข้าประจำการ: พ.ศ. 2538
รหัสระบุ:   หมายเลขเอ็มเอ็มเอสไอ: 456238017  สัญญาณเรียกขาน: HSMF    หมายเลขตัวเรือ: FFG-422 
ลักษณะเฉพาะ
ขนาด (ระวางขับน้ำ)::  บรรทุกสูงสุด 2,985 ตัน
ความยาว::  120.5 ม.
ความกว้าง::  13.7 ม.
กินน้ำลึก::  6 ม.
ระบบขับเคลื่อน::  เครื่องยนต์กังหันแก๊สเจเนอรัลอิเล็กทริก แอลเอ็ม2500+ 1 เครื่อง และเครื่องยนต์ดีเซลเอ็มเทอู 20เฟา1163 เทเบ83 จำนวน 2 เครื่อง, ขับสองเพลาด้วยใบพัดที่สามารถควบคุมได้ในการกำหนดค่าระบบร่วมดีเซลและแก๊ส
ความเร็ว::  สูงสุด 32 นอต (59 กิโลเมตรต่อชั่วโมง)
พิสัยเชื้อเพลิง::  4,000 ไมล์ทะเล (7408 กม.) ที่ 18 นอต
อัตราเต็มที่::  150 นาย
ระบบตรวจการและปฏิบัติการ::  เรดาร์ตรวจการณ์ซ้าบ ซียีราฟ เอเอ็มดี 3ดี  เรดาร์ค้นหาระยะไกลตาเลส แอลเว08  เรดาร์นำทางเรย์เธียน เอเอ็น/เอสพีเอส-64  เซเลกซ์ ไอเอฟเอฟ เอสไอที422ซีไอแอนด์เอ็ม425  ซ้าบ 9เอลเว เอ็มโคว4 พร้อมระบบอำนวยการรบของซ้าบ ทีไอดีแอลเอส  เรดาร์ควบคุมการยิงซ้าบ เซรอส 200 จำนวน 2 ตัว  เรดาร์เคลวินฮิวจ์สชาร์ปอาย™  โซนาร์อัทลัส เดเอสคูเอส-24เด
สงครามอิเล็กทรอนิกส์และเป้าลวง::  อีเอสเอ็ม ไอทีที อีเอส-3601 (เอเอ็น/เอสแอลคิว-4)  ตัวตัดสัญญาณเสียงรบกวนอีซีเอ็ม แบบ 984-1 และตัวตัดสัญญาณลวงแบบ 981-3  เป้าลวงเทอร์มา เอสโคดับเบิลวีเอส (ซี-การ์ด)
ยุทโธปกรณ์::  5 นิ้ว (127 มม.) ปืนใหญ่เรือเอ็มเค-45 มอด 2 จำนวน 1 กระบอก  ปืนลำกล้องเล็กอัตโนมัติเอ็มเอสไอ-ดีเอสแอล ดีเอส30เอ็มอาร์ 30 มม. จำนวน 2 กระบอก  ระบบควบคุมการยิงอาวุธปล่อยนำวิถีแนวดิ่ง เอ็มเค.41 จำนวน 8 ท่อยิงสำหรับอาร์ไอเอ็ม-162 อีเอสเอสเอ็ม 32 ลูก  เครื่องยิงขีปนาวุธพื้นสู่พื้นอาร์จีเอ็ม-84 ฮาร์พูน 8 เครื่อง  แท่นยิงเอ็มเค-32 มอด.5 แฝดสาม 324 มม. 2 ท่อยิง
อากาศยาน::  ซูเปอร์ลิงซ์ 300 จำนวน 1 ลำ
เรือหลวงตากสิน (FFG-422) (อังกฤษ: HTMS Taksin) หมายเลขตัวเรือ 422 ขึ้นระวางในปี พ.ศ. 2538 เป็นรุ่นดัดแปลงแก้ไขของเรือฟริเกตแบบ 053 ที่ทำขึ้นในประเทศจีน ซึ่งออกแบบและสร้างโดยบริษัทต่อเรือแห่งรัฐของจีนในเซี่ยงไฮ้ มีเรือที่สร้างขึ้นรูปเดียวกันคือเรือหลวงนเรศวร โดยได้รับการส่งมอบในเดือนพฤศจิกายน พ.ศ. 2538 เรือมีราคาอยู่ที่ 2 พันล้านบาทต่อลำ ซึ่งน้อยกว่า 8 พันล้านบาทที่อ้างว่าเป็นป้ายราคาสำหรับเรือรบที่สร้างโดยชาวตะวันตก
กองทัพเรือไทยตั้งข้อสังเกตเกี่ยวกับคุณภาพของเรือ ข้อจำกัดของระบบควบคุมความเสียหายของเรือและระบบดับเพลิงขั้นพื้นฐาน หากลำเรือแตกอาจส่งผลให้น้ำท่วมและอัปปางอย่างรวดเร็ว ซึ่งกองทัพเรือไทยต้องใช้เวลาและความพยายามอย่างมากในการแก้ไขปัญหาเหล่านี้
อัปเกรด

เมื่อวันที่ 3 มิถุนายน พ.ศ. 2554 ซ้าบประกาศว่าจะได้รับสัญญาในการอัปเกรดเรือฟริเกตชั้นนเรศวรทั้งสอง ขอบเขตของการอัปเกรดจะรวมถึงระบบอำนวยการรบ 9เอลเว เอ็มโคว4, ซียีราฟ เอเอ็มบี, เรดาร์ควบคุมการยิง เซรอส 200, ระบบอิเล็กโตรออปติกส์ อีโอแอส 500 และระบบเชื่อมโยงข้อมูลสำหรับการสื่อสารกับเครื่องบินสอดแนมอย่างอิรีอายของกองทัพอากาศไทยที่เพิ่งซื้อมาใหม่
เมื่อวันที่ 8 สิงหาคม พ.ศ. 2555 ดีเอสซีเอประกาศความมุ่งมั่นของประเทศไทยที่จะได้รับขีปนาวุธอีโวลด์ซีสแปร์โรว์ และอุปกรณ์ที่เกี่ยวข้องเพื่ออัพเกรดเรือฟริเกต จดหมายของข้อเสนอและการยอมรับได้ลงนามกับเรย์เธียนเมื่อวันที่ 14 มกราคม พ.ศ. 2556
เรื่องปรัมปรา

เรื่องปรัมปรา (อังกฤษ: myth) หมายถึง เรื่องราวเกี่ยวกับกิจกรรมของสิ่งมีอำนาจเหนือธรรมชาติ หรือเป็นความเชื่อในรูปของการบรรยายเกี่ยวกับต้นกำเนิดของพิธีกรรมทางศาสนา ธรรมเนียมทางสังคม ความเป็นมาของเผ่าพันธุ์หรือปรากฏการณ์ธรรมชาติ
ในสาขาวิชาปรัชญา เรื่องปรัมปราหมายถึงเรื่องเล่าที่เล่าสืบกันมาเกี่ยวกับสิ่งที่มีอำนาจเหนือธรรมชาติที่เชื่อว่าแฝงความคิดทางปรัชญาหรือต้นกำเนิดของความเชื่อทางศาสนาสังคม หรือปรากฏการณ์ไว้เบื้องหลัง
ดูเพิ่ม

ปรัมปราวิทยา
เรือใบ

สำหรับความหมายอื่น ดูที่ เรือใบ (แก้ความกำกวม)
เรือใบ (อังกฤษ: sailboat หรือ sailing boat) เป็นเรือชนิดหนึ่ง จะใช้ผ้าใบ ซึ่งอยู่ติดกับเสากระโดงเรือ กินลมในการเคลื่อนที่ วิวัฒนาการของเรือใบนั้นมีที่โภคินกินหอยภายหลังจากเรือพายของพวกไวกิ้ง หรือตามลุ่มแม่น้ำไนล์
ประเภทของเรือใบ (ในประเทศไทย)

| ลำดับ | ชื่อเรือ | ประเภท | ผู้เล่น | จำนวนผู้เล่น | ความกว้าง ความยาว และความสูง ของตัวเรือ โดยประมาณ | น้ำหนักเรือ (กิโลกรัม) |
| --- | --- | --- | --- | --- | --- | --- |
| 1 | เรือใบ OPTIMIST | ประเภทใบเดี่ยว | เยาวชน ชาย/หญิง อายุไม่เกิน 15 ปี | เล่นคนเดียว | 1.16 เมตร 2.30 เมตร 0.36 เมตร | 35 |
| 2 | เรือใบ OK | ประเภทใบเดี่ยว | ชาย/หญิง ไม่จำกัดอายุ | เล่นคนเดียว | 1.48 เมตร  4 เมตร 0.6 เมตร | 70 |
| 3 | เรือใบ LASER | ประเภทใบเดี่ยว | ชาย ไม่จำกัดอายุ | เล่นคนเดียว | 1.36 เมตร 4.2 เมตร 0.4 เมตร | 60 |
| 4 | เรือใบ 470 | ประเภทใบคู่ (3 ใบ) | ชาย/หญิง ไม่จำกัดอายุ | เล่น 2 คน | 1.65 เมตร 4.2 เมตร 0.65 เมตร | 110 |
| 5 | เรือใบ CATAMARAN (HOBIE 16) | ประเภทใบคู่ (2 ใบ) | ชาย/หญิง ไม่จำกัดอายุ | เล่น 2 คน | 8 ฟุต 16 ฟุต 23/4 ฟุต | 140 |
| 6 | เรือใบ FIREBALL | ประเภทใบคู่ (2 ใบ) | ทั้งชาย/หญิง ไม่จำกัดอายุ | เล่น 2 คน | 1.45 เมตร  4.98 เมตร 0.5 เมตร | 110 |
| 7 | เรือใบ SUPER MOD | ประเภทใบเดี่ยว | ชาย/หญิง ไม่จำกัดอายุ | เล่นคนเดียว | 1.45 เมตร 4.98 เมตร 0.5 เมตร | 90 |
| 8 | เรือใบ ENTERPRISE | ประเภทใบคู่ (2 ใบ) | ทั้งชาย/หญิง ไม่จำกัดอายุ | เล่น 2 คน | 1.65 เมตร 4.2 เมตร 0.65 เมตร | 95 |
กรณีไม่จำกัดอายุนั้น เว้นแต่มีการกำหนดจาก  คณะกรรมการโอลิมปิกแห่งชาติ (NOC) ในการแข่งขันแต่ละครั้ง
แหล่งข้อมูลอื่น

Sailboats database เก็บถาวร 2018-07-26 ที่ เวย์แบ็กแมชชีน
Basic sailing principles
เรื่องเล่า

เรื่องเล่า (อังกฤษ: narrative หรือ story) คือบันทึกที่เกี่ยวข้องกับเหตุการณ์ เรื่องจริง หรือ เรื่องแต่ง ที่อยู่ในรูปแบบการเขียนหรือคำพูด หรือภาพนิ่ง หรือภาพเคลื่อนไหว
เรื่องเล่าสามารถแบ่งแยกเรื่องราวได้หลายประเภท ตั้งแต่ สารคดี (เช่น สารคดีเรื่องสร้างสรรค์, ชีวประวัติ, ข่าว, บทกวี และประวัติศาสตร์นิพนธ์), เรื่องแต่งจากเหตุการณ์ประวัติศาสตร์ (เช่น เกร็ดประวัติ, ตำนาน, นิทานปรัมปรา, นวนิยายทางประวัติศาสตร์) และเรื่องแต่งขึ้นมา (เช่น งานประพันธ์ในรูปแบบร้อยแก้วหรือร้อยกรอง เช่นเรื่องสั้น นิยาย กวีนิพนธ์เล่าเรื่องและเพลง และเรื่องเล่าในจินตนาการ ที่อาจอยู่ในรูปแบบของตัวหนังสือ เกม การแสดงสด หรือบันทึกการแสดง)
เรื่องเล่าอาจพบได้ในทุกรูปแบบของการสร้างสรรค์งานของมนุษย์ ศิลปะ การบันเทิง ที่รวมถึง ถ้อยคำพูด งานประพันธ์ ละครเวที ดนตรีและเพลง การ์ตูน ข่าว ภาพยนตร์ รายการโทรทัศน์และวิดีโอ วิดีโอเกม วิทยุ เกม การละเล่น และการแสดง เช่นเดียวกับในบางงาน จิตรกรรม ประติมากรรม การวาดเส้น การถ่ายภาพ และทัศนศิลป์แขนงอื่น
ดูเพิ่ม

ศาสตร์แห่งการเล่าเรื่อง
เรือหลวงปัตตานี

| --- | --- |
เรือหลวงนราธิวาส (OPV-512) หนึ่งในชุดเรือหลวงปัตตานี
ประวัติ
ประเทศไทย
ชื่อ: เรือหลวงปัตตานี
ตั้งชื่อตาม: จังหวัดปัตตานี
ผู้ให้บริการ: ราชนาวีไทย
อู่เรือ: หูตง-จงหัว ชิปบิลดิง, เซี่ยงไฮ้, ประเทศจีน
เข้าประจำการ: พ.ศ. 2548
รหัสระบุ:  หมายเลขไอเอ็มโอ: 352416782   หมายเลขเอ็มเอ็มเอสไอ: 567043400  สัญญาณเรียกขาน: HSND    หมายเลขตัวเรือ: OPV-511 
สถานะ: ในปฏิบัติการ
ลักษณะเฉพาะ
ชั้น::  เรือตรวจการณ์ไกลฝั่งชุดเรือหลวงปัตตานี
ขนาด (ระวางขับน้ำ)::  บรรทุกสูงสุด 1,440 ลองตัน (1,460 ตัน)
ความยาว::  95.5 m (313 ft 4 in)
ความกว้าง::  11.6 m (38 ft 1 in)
กินน้ำลึก::  3.0 m (9 ft 10 in)
ระบบขับเคลื่อน::  2 × รัสตัน16อาร์เค270 เครื่องยนต์ดีเซล, ขับสองเพลาด้วยใบพัดที่สามารถควบคุมได้
ความเร็ว::  25 นอต (46 กิโลเมตรต่อชั่วโมง; 29 ไมล์ต่อชั่วโมง)
พิสัยเชื้อเพลิง::  3,500 nmi (6,500 km; 4,000 mi) ที่ 15 kn (28 km/h; 17 mph)
อัตราเต็มที่::  84 นาย
ระบบตรวจการและปฏิบัติการ::  1 × เซเลกซ์ แรน-30เอกซ์/เรดาร์ตรวจจับไอมัลติโหมดร่วมกับไอเอฟเอฟ  1 × ไรน์เมทัล เรดาร์ควบคุมการยิงทีเอ็มเอกซ์/อีโอ และออปโทรนิกควบคุมการยิง  3 × เรย์เธียน เรดาร์เดินเรือซุทซ์เอ็นเอสซี-25 ซีสเกาต์  ระบบการต่อสู้: อัทลัสเอเลคโทรนิค ระบบอำนวยการรบโคซิส  ระบบนำทาง: เรย์เธียน อันซุทซ์ไอบีเอส/ไอเอ็นเอส เอ็นเอสซี-ซีรีส์  ระบบการสื่อสาร: โรเดอุนท์ชวาตส์ ระบบการสื่อสารแบบบูรณาการ
ยุทโธปกรณ์::  1 × โอโตเมลารา 76/62 ซูเปอร์ความเร็วสูง  2 × เดเนลแลนด์ซิสเต็ม จีไอ-2 ปืนใหญ่อัตโนมัติ 20 มม.  2 × ยู.เอส. ออดแนนซ์ เอ็ม2เอชบี ปืนกลลำกล้อง .50
เรือหลวงปัตตานี (OPV-511) (อังกฤษ: HTMS Pattani) เป็นหนึ่งในสองเรือตรวจการณ์ไกลฝั่งชุดเรือหลวงปัตตานี ซึ่งทำหน้าที่โดยกองทัพเรือไทย
ภายใต้ข้อตกลงเดือนพฤษภาคม พ.ศ. 2545 หูตง-จงหัว ชิปบิลดิง บริษัทต่อเรือแห่งรัฐของจีนได้สร้างเรือหลวงปัตตานี และ ร.ล.นราธิวาส ซึ่งเป็นเรือที่สร้างขึ้นรูปเดียวกันที่อู่ต่อเรือหู้ตงจงหัวในเซี่ยงไฮ้ ร.ล.ปัตตานี ได้รับการเปิดตัวในปี พ.ศ. 2547 และส่งมอบให้กองทัพเรือไทยเมื่อวันที่ 16 ธันวาคม พ.ศ. 2548
ในวันที่ 10 กันยายน พ.ศ. 2553 ร.ล.ปัตตานีและร.ล.สิมิลัน ซึ่งเป็นเรือสนับสนุน ได้ออกจากฐานทัพเรือสัตหีบโดยมี "กำลังพล 351 คนและกองกำลังสงครามพิเศษ 20 นาย" เข้าร่วมต่อต้านการกระทำอันเป็นโจรสลัดในอ่าวเอเดน "ภารกิจครั้งนี้นับเป็นครั้งแรกที่ประเทศไทยส่งกองกำลังไปต่างประเทศเพื่อปกป้องผลประโยชน์ของตนเอง" โดยเป็นส่วนหนึ่งของกองเรือเฉพาะกิจผสมที่ 151 ร.ล.ปัตตานีและโดยเฉพาะอย่างยิ่งร.ล.สิมิลัน "ได้ขัดขวางการกระทำของโจรสลัด" ในเหตุการณ์สองเหตุการณ์แยกกันเมื่อวันที่ 23 ตุลาคม พ.ศ. 2553 จากนั้นในวันที่ 20 มกราคม พ.ศ. 2554 เรือทั้งสองลำได้กลับมาที่ท่าเรือหลังจากปฏิบัติหน้าที่ 137 วัน
ในวันที่ 9 มีนาคม พ.ศ. 2557 ร.ล.ปัตตานี ได้รับการนำไปใช้พร้อมกับอะกุสตาเวสต์แลนด์ซูเปอร์ลิงซ์ 300 ในปฏิบัติการค้นหาและกู้ภัยมาเลเซียแอร์ไลน์ เที่ยวบินที่ 370
แหล่งข้อมูลอื่น

เรือหลวงปัตตานี : เรือรบของหมู่เรือปราบปราบโจรสลัดโซมาเลีย
| ด ค กเรือตรวจการณ์ไกลฝั่งชุดเรือหลวงปัตตานี |
| --- | --- |
 ปัตตานี  นราธิวาส 
 ก่อนหน้า: ไม่มี  ถัดไป: ชุดเรือหลวงกระบี่ 
 เรือรบในกองทัพเรือไทย
เรือใบโลก

| เรือใบโลก WS |
| --- | --- |
Sport: เรือใบ
Official website: www.sailing.org
Year of formation: 14 ตุลาคม พ.ศ. 2450
Former names: International Yacht Racing Union; International Sailing Federation
Membership size: 144
Other affiliation(s): IOC ASOIF IMO ISO WADA
Patron: King Harald V of Norway   Constantine II of Greece
President: คิม แอนเดอร์เซน
รองประธาน: Gary Jobson Quanhai Li Scott Perry Jan Dawson Torben Grael Ana Sanchez Nadine Stegenwalner
Executive Office
Address: ลอนดอน
ประธานเจ้าหน้าที่บริหาร: David Graham
ผู้อำนวยการกิจกรรม: Alastair Fox
ผู้อำนวยการฝ่ายกฎหมายและบริหาร: Jon Napier
Number of staff: Approx. 30
Sponsors: Rolex, SAP, Volvo
สมาคมทวีป
แอฟริกา (ASF) เอเชีย (ASCON) ยุโรป (EUROSAF) โอเชียเนีย (OSAF) อเมริกาใต้ (SASC)
เรือใบโลก (อังกฤษ: World Sailing; WS) เป็นองค์กรปกครองระดับโลกสำหรับกีฬาเรือใบที่ได้รับการยอมรับจากคณะกรรมการโอลิมปิกสากลและคณะกรรมการพาราลิมปิกสากล (IPC)
บุคลากร > ประธาน

ตั้งแต่ปี 1906 ถึง 1946 มีการเลือกตั้งประธานเป็นครั้งคราวเพื่อจัดการประชุมประจำปี
1946–1955: Sir ราฟ กอร์ ได้รับเลือกตั้งเป็นแระธานคนแรก
1955–1969: Sir Peter Scott
1969–1986:  Beppe Croce (ITA)
1986–1994:  Peter Tallberg (FIN)
1994–2004:  พอล เฮนเดอร์สัน (CAN)
2004–2012:  Göran Petersson (SWE)
2012–2016:  คาร์โล ครอซ (ITA)
2016–2020:  คิม แอนเดอร์เซน (DEN)
2020–Present:  Quanhai Li (CHN)
แหล่งข้อมูลอื่น

เว็บไซต์ทางการ
| ด ค กสหพันธ์กีฬาระหว่างประเทศ |
| --- | --- |
 สมาคมสหพันธ์กีฬานานาชาติ  รายชื่อสหพันธ์กีฬาระหว่างประเทศ 
ASOIF (28) สหพันธ์โอลิมปิกฤดูร้อน:  FINA (กีฬาทางน้ำ)  WA (ยิงธนู)  WA (กรีฑา)  BWF (แบดมินตัน)  FIBA (บาสเกตบอล)  IBA (มวยสากล)  ICF (เรือแคนู)  UCI (จักรยาน)  FEI (ขี่ม้า)  FIE (ฟันดาบ)  FIH (ฮอกกี้)  FIFA (ฟุตบอล)  IGF (กอล์ฟ)  FIG (ยิมนาสติก)  IHF (แฮนด์บอล)  IJF (ยูโด)  UIPM (ปัญจกีฬาสมัยใหม่)  FISA (เรือพาย)  WR (รักบี้)  WS (เรือใบ)  ISSF (ยิงปืน)  ITTF (เทเบิลเทนนิส)  WT (เทควันโด)  ITF (เทนนิส)  WT (ไตรกีฬา)  FIVB (วอลเลย์บอล)  IWF (ยกน้ำหนัก)  UWW (มวยปล้ำ) 
AIOWF (7) สหพันธ์โอลิมปิกฤดูหนาว:  IBU (ทวิกีฬา)  FIBT (บอบสเลและสเกเลตัน)  WCF (เคอร์ลิง)  IIHF (ฮอกี้น้ำแข็ง)  FIL (ลูช)  ISU (สเกต)  FIS (สกี) 
ARISF (42) องค์กรที่รับรองโดยไอโอซี:  FAI (กีฬาทางอากาศ)  IFAF (อเมริกันฟุตบอล)  FIA (การแข่งรถ)  FIB (แบนดี้)  WBSC (เบสบอลและซอฟต์บอล)  FIPV (เปโลตาบาสก์)  WCBS (กีฬาบิลเลียด)  CMSB (boules)  WB (โบว์ลิ่ง)  WBF (บริดจ์)  ICU (เชียร์)  FIDE (หมากรุก)  UIAA (ปีนเขา)  ICC (คริกเกต)  WDSF (ลีลาศ)  FMJD (หมากฮอส)  IFF (ฟลอร์บอล)  WFDF (จานบิน)  WKF (คาราเต้)  IKF (คอร์ฟบอล)  ILSF (ช่วยชีวิต)  FIM (การแข่งจักรยานยนต์)  IFMA (มวยไทย)  INF (เนตบอล)  IOF (การนำทาง)  FIP (โปโล)  UIM (เรือเร็ว)  IRF (แร็กเกตบอล)  WS (กีฬาโรลเลอร์)  ISMF (สกีภูเขา)  IFSC (ปีนหน้าผา)  WSF (สควอช)  IFS (ซูโม่)  ISA (โต้คลื่น)  TWIF (ชักเย่อ)  CMAS (กีฬาใต้น้ำ)  FISU (กีฬามหาวิทยาลัย)  IWWF (สกีน้ำและเวกบอร์ด)  IWUF (วูซู) 
AIMS  (สมาชิกอิสระ ของกีฬาที่ได้รับ การยอมรับ) (20):  IAF (ไอกิโด)  IFBB (เพาะกาย)  ICSF (แคสติง)  WDF (ปาเป้า)  IDBF (เรือมังกร)  FMJD (หมากฮอส)  IFA (ฟิสต์บอล)  IGF (หมากล้อม)  IFI (สต็อกน้ำแข็ง)  JJIF (ยิวยิตสู)  FIK (เค็นโด)  WAKO (คิกบ็อกซิง)  FIL (ลาครอส)  WMF (มินิกอล์ฟ)  IPF (พาวเวอร์ลิฟติ้ง)  FIAS (แซมโบ)  FISav (ซาเวจ)  ISTAF (เซปักตะกร้อ)  ISFF (สุนัขลากเลื่อน)  ISTF (ซอฟท์เทนนิส)  CIPS (ตกปลา)  FITEQ (เทคบอล) 
สมาชิกสังเกตการณ์ ของ GAISF (13):  WAF (งัดข้อ)  WDA (ดอดจ์บอล)  FIFG (ฟุตกอล์ฟ)  IUKL (ยกเคตเทิลเบลล์)  IFP (โป๊กเกอร์)  IPSF (เต้นรูดเสา)  ITSF (ฟุตบอลโต๊ะ)  RLIF (รักบี้ลีก)  IPF (พาเดล) 
อื่น ๆ (22):  ARI (ออสเตรเลียนรูลส์ฟุตบอล)  IBA (บอดี้บอร์ด)  PBA (โบว์ล)  IBJJF (บราซิลเลียนยิวยิตสู)  IFBA (บรูมบอล)  WCF (โครเก)  IGAA (แกลิกฟุตบอลและเฮอร์ลิง)  IKF (กาบัดดี้)  IMMAF (ศิลปะการต่อสู้แบบผสม)  WMRA (วิ่งภูเขา)  IPSC (ยิงปืนรณยุทธ)  IQA (ควิดดิช)  IFMAR (รถบังคับวิทยุ)  IRF (โรเกน)  WSSF (วิ่งสโนว์ชู)  ISF (สกายรันนิ่ง)  WSSA (กีฬาสแต็ก)  ITPF (เต็นท์เพกกิ่ง)  FIT (ทัชฟุตบอล)  ITRA (วิ่งเทรล)  IAU (วิ่งอัลตรา) 
 คณะกรรมการโอลิมปิกสากล  สมาพันธ์เวิลด์เกมส์นานาชาติ  สมาคมสหพันธ์กีฬานานาชาติ
เรเน ออเบอร์โจนอยส์

| เรเน ออเบอร์โจนอยส์ |
| --- | --- |
René Auberjonois
ออเบอร์โจนอยส์ในปี ค.ศ. 2013
เกิด: เรเน มูราต ออเบอร์โจนอยส์ 1 มิถุนายน ค.ศ. 1940(1940-06-01) นครนิวยอร์ก สหรัฐ
เสียชีวิต: 8 ธันวาคม ค.ศ. 2019(2019-12-08) (79 ปี) ลอสแอนเจลิส รัฐแคลิฟอร์เนีย สหรัฐ
การศึกษา: มหาวิทยาลัยคาร์เนกีเมลลอน (ศล.บ.)
อาชีพ:  นักแสดง  ผู้กำกับ 
ปีปฏิบัติงาน: 1962–2019
คู่สมรส: จูดิธ เฮเลน ไมฮัลลี (สมรส 1963)
บุตร: 2 คน รวมทั้ง เรมี-ลัค
บิดามารดา: เฟอร์นานด์ ออเบอร์โจนอยส์ (บิดา) เจ้าหญิงลอรี หลุยส์ นโปเลียน เออเฌนี แคโรไลน์ มูราต (มารดา)
ญาติ: เรเน ออเบอร์โจนอยส์ (ปู่) ยูวาคิม มูราต (ปู่ของทวด) แคโรไลน์ โบนาพาร์ต (ย่าของทวด)
เรเน มูราต ออเบอร์โจนอยส์ (อังกฤษ: René Murat Auberjonois 1 มิถุนายน 1940 – 8 ธันวาคม 2019) เป็นนักแสดง ผู้กำกับ และนักพากย์ชาวอเมริกัน
เรื่องอื้อฉาวเบอร์ฮัดการพัฒนา 1มาเลเซีย

เรื่องอื้อฉาวเบอร์ฮัดการพัฒนา 1มาเลเซีย (อังกฤษ: 1Malaysia Development Berhad scandal) หรือ เรื่องอื้อฉาว 1MDB เป็นเรื่องอื้อฉาวทางการเมืองที่ยังดำเนินอยู่ในประเทศมาเลเซีย ในปี พ.ศ. 2558 นายกรัฐมนตรีของประเทศมาเลเซียในขณะนั้น นาจิบ ราซักตกเป็นจำเลยในข้อหาส่งเงิน 2.67 พันล้าน ริงกิตมาเลเซีย (≈ US$700 ล้าน) จากเบอร์ฮัดการพัฒนา 1มาเลเซีย (1MDB) บริษัทพัฒนาทางยุทธวิธีของรัฐบาล ไปยังบัญชีส่วนตัวของตนเอง เหตุการณ์นี้ทำให้เกิดข้อวิพากษ์วิจารณ์อย่างมากในหมู่ชาวมาเลเซีย ที่จำนวนมากได้เรียกร้องให้นาจิบ ราซัก ลาออกจากตำแหน่ง
หลังการเลือกตั้งทั่วไปในปี พ.ศ. 2561 นายกรัฐมนตรีที่ได้รับการเลือกตั้งขึ้นมาใหม่ มาฮาดีร์ บิน โมฮามัด ได้กล่าวว่ามีหลักฐานอยู่เพียงพอต่อการเริ่มต้นสืบสวนเรื่องอื้ฉาว 1MDB นี้ได้ หลายเดือนหลังการเลือกตั้ง เจ้าหน้าที่ทางการมาเลเซียได้สั่งห้ามไม่ให้นาจิบ ราซัก ออกจากประเทศ, ยึดเงินสดและของมีค่าจำนวนมากที่มีหลักฐานเชื่อมโยงมาถึงเขา และได้ตั้งข้อหาเขาภายใต้ข้อหา การทำผิดหน้าที่ที่ได้รับมอบหมายในเชิงอาชญากรรม, ฟอกเงิน และใช้อำนาจในทางที่ผิด ในขณะที่ โจ่ โหลว (นักธุรกิจชาวมาเลเซีย ผู้ถูกกล่าวหาว่าเป็นผู้บงการอยู่เบื้องหลังของเรื่องอื้อฉาวนี้) ถูกตั้งข้อหาฟอกเงิน นาจิบถูกพบว่ากระทำผิดจริงภายใต้เจ็ดข้อหา และถูกตัดสินจำคุก 12 ปี
ผู้ที่เปิดโปงคือนายธนาคารชาวสวิสและอดีตผู้บริหาร PetroSaudi ชื่อ Xavier Justo
ดูเพิ่ม

การฉ้อราษฎร์บังหลวงในประเทศมาเลเซีย